	

	ΠΟΛΥΤΕΧΝΙΚΗ ΣΧΟΛΗ
ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ (ΗΜΜΥ)



Ανακοίνωση Παρουσίασης Διπλωματικής Εργασίας

Ο φοιτητής του τμήματος ΗΜΜΥ κ. Περακάκης Βασίλειος (ΤΗ20166) θα παρουσιάσει τη διπλωματική του εργασία με τίτλο:

«Ανάλυση Αξιοπιστίας Συστήματος Ηλεκτρικής Ενέργειας Κρήτης με Προσομοίωση Monte Carlo»

Η παρουσίαση θα πραγματοποιηθεί την Παρασκευή 11/9/2026 στις 13:45 μέσω Τηλεδιάσκεψης, στον ακόλουθο σύνδεσμο:
https://vdc.hmu.gr/b/ioa-cdt-wx3  
Περίληψη εργασίας:
[bookmark: _Hlk239852273]Η παρούσα διπλωματική εργασία πραγματεύεται την ανάλυση της αξιοπιστίας του Συστήματος Ηλεκτρικής Ενέργειας (ΣΗΕ) της Κρήτης με τη χρήση της μεθόδου προσομοίωσης Monte Carlo. Η αξιοπιστία αποτελεί βασική παράμετρο για την αξιολόγηση της ικανότητας ενός ηλεκτρικού συστήματος να καλύπτει τη ζήτηση ηλεκτρικής ενέργειας και να εξασφαλίζει την απρόσκοπτη παροχή προς τους καταναλωτές. Ιδιαίτερο ενδιαφέρον παρουσιάζει η περίπτωση της Κρήτης, καθώς η ανάπτυξη των ηλεκτρικών διασυνδέσεων με το ηπειρωτικό σύστημα μεταβάλλει σημαντικά τις συνθήκες λειτουργίας του νησιωτικού ΣΗΕ και επηρεάζει την επάρκεια της διαθέσιμης παραγωγικής ισχύος.
[bookmark: _Hlk239852377]Για την αξιολόγηση αξιοπιστίας του ΣΗΕ Κρήτης αναπτύχθηκε και εφαρμόστηκε ο αλγόριθμος προσομοίωσης Monte Carlo, μέσω του οποίου αναπαρίσταται η στοχαστική συμπεριφορά των μονάδων παραγωγής και των στοιχείων του συστήματος μεταφοράς. Η προσομοίωση πραγματοποιείται σε χρονικό ορίζοντα ενός έτους, με χρονικό βήμα μίας ώρας, λαμβάνοντας υπόψη τη χρονική μεταβολή του ηλεκτρικού φορτίου και της παραγωγής από τεχνολογίες Ανανεώσιμων Πηγών Ενέργειας (ΑΠΕ), καθώς και τις τυχαίες αστοχίες και αποκαταστάσεις των εξεταζόμενων στοιχείων. Για κάθε χρονικό βήμα αξιολογείται η κατάσταση λειτουργίας του συστήματος και εντοπίζονται πιθανές καταστάσεις απώλειας φορτίου, είτε λόγω ανεπαρκούς διαθέσιμης ισχύος από τις μονάδες παραγωγής, είτε λόγω προβλημάτων στο σύστημα μεταφοράς.
Η αξιολόγηση πραγματοποιείται για τρία διαφορετικά σενάρια λειτουργίας του ΣΗΕ της Κρήτης: α) αυτόνομη λειτουργία, β) λειτουργία με τη μικρή διασύνδεση (Κρήτη – Πελοπόννησος) και γ) λειτουργία με τη μεγάλη διασύνδεση (Κρήτη – Αθήνα). Για κάθε σενάριο υπολογίζονται δείκτες αξιοπιστίας που αφορούν τόσο την επάρκεια ισχύος όσο και το σύστημα μεταφοράς. Μεταξύ των βασικών δεικτών που χρησιμοποιούνται περιλαμβάνονται οι LOLE, LOLP, EENS, ENSI, EIU, EIR, DOI, FOI, SM και LCI. Παράλληλα, εξετάζεται η σύγκλιση των αποτελεσμάτων της προσομοίωσης ως προς το πλήθος των δειγμάτων Monte Carlo, καθώς και η στατιστική κατανομή των αποτελεσμάτων μέσω ιστογραμμάτων.

Ο Επιβλέπων Καθηγητής

